Steve Cropper

De Steve "The Colonel" Cropper, gebuer den 21. Oktober 1941 zu Dora, am Missouri, a gestuerwen den 3. Dezember 2025 zu Nashville, am Tennessee, war en US-amerikanesche Gittarist, Museksproduzent a Songwriter. 

Hie war Grënnungsmember vun de Bands The Mar-Keys a Booker T. & the M.G.'s an ee vun den Haaptleit hannert dem Plackelabel Stax, wou hien dee charakteristesche Sound vum Memphis-Soul matgepräägt huet. An den 1970er/1980er Jore war hie Member vun der Blues Brothers Band.

De Cropper ass och nach bekannt als Co-Auteur vun Hits wéi Green Onions, (Sittin' On) The Dock of the Bay oder In the Midnight Hour. Hie krut zweemol e Grammy Award.

 Um Spaweck 

Kategorie:Gebuer 1941
Kategorie:Gestuerwen 2025
Kategorie:US-amerikanesch Gittaristen
Kategorie:US-amerikanesch Lidderschreiwer
Kategorie:Grammy-Gewënner